Ο Κώστας είναι πολύ ευγενικός και καλός οικοδεσπότης. Ξέρει πολύ καλά το νησί και όλες οι πληροφορίες που μας έδωσε για παραλίες και εστιατόρια ήταν τέλειες. Ο κήπος πίσω από το δωμάτιο είναι πολύ όμορφος. Η κουζίνα είναι τέλεια οργανωμένη και γενικά το δωμάτιο είναι καλό για 2 άτομα. Εμείς ήμασταν 2 και ένα μωρό, και ήταν ΟΚ και value for money. Υπάρχουν όμως 3-4 πράγματα που πρέπει να διορθωθούν: α) Το δωμάτιο κοιτάει ανατολικά και δεν έχει πατζούρια ή χοντρές κουρτίνες και μπαίνει μέσα από τα ξημερώματα ο ήλιος με αποτέλεσμα να ξυπνάμε νωρίς. β) Υπάρχει στον κήπο ένας κόκορας που ξεκινάει να φωνάζει από τα ξημερώματα με αποτέλεσμα να σε ξυπνάει και αυτός. γ) Στο διπλανό σπίτι υπάρχουν πάρα πολλές γάτες οι οποίες έχοντας συνηθίσει ελεύθερες, τις σταματάγαμε μπροστά από την πόρτα μας για να μην μπουν μέσα στο δωμάτιο, κάτι που δεν θέλαμε για το μωρό. δ) Η ντουζιέρα στο μπάνιο δεν έχει μακριά κουρτίνα με αποτέλεσμα όταν κάναμε μπάνιο 2 άτομα και 1 μωρό να πλημμυρίζει συνέχεια το πάτωμα και να αναγκαζόμαστε να σφουγγαρίζουμε καθημερινά. Αυτά τα γράφω γιατί είναι απλά πράγματα που μπορούν να διορθωθούν, ώστε οι επόμενοι να έχουν μια καλύτερη εμπειρία.